Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 18. számú melléklet a 8/1999. (I. 20.) FVM rendelethez
Paragraph Index: 1713

4. A támogatás elbírálásának rendje: A megyei földművelésügyi hivatal a benyújtott támogatási kérelmeket tartalmilag és formailag ellenőrzi, majd véleményét tizenöt napon belül döntéshozatalra megküldi a minisztériumnak. Hiányos kérelem esetén a pályázó határidő megjelölésével — amelynek időtartama a tizenöt napot nem haladhatja meg — egy alkalommal hiánypótlásra szólítható fel. A határidő vagy a hiánypótlás elmulasztása esetén a támogatás elutasítható. A minisztérium a támogatási kérelem elfogadása esetén szerződést köt a pályázóval. A minisztérium a szerződéskötéssel egyidőben a támogatás igénybevételének jogosságáról, valamint az összegéről az R. 1. számú melléklete szerinti igazolást állítja ki. A támogatás az igazolás, valamint az R. 3. és az 5. számú melléklete szerinti nyilatkozatok alapján az állami adóhatóságtól igényelhető. 1999/4. szám

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes